Diari Oficial de la Generalitat Valenciana


Sumari del DOGV 1714, del 31-01-1992 (1992/823788)

ORDRE de 19 de novembre de 1991, de la Conselleria d'Economia i Hisenda, per la qual acorda l'afectació a la Conselleria de Cultura, Educació i Ciència d'uns terrenys situats a Nul.les (Castelló), carrer Sant Vicent, número 18.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/11/19/(1)/dof/vci/html**

### Dades del document

Número de DOGV
:   1714

Data del DOGV
:   31-01-1992

Secció del DOGV
:   DISPOSICIONS GENERALS

Número del document
:   1992/823788


Data del document
:   19-11-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 19 de novembre de 1991, de la Conselleria d'Economia i Hisenda, per la qual acorda l'afectació a la Conselleria de Cultura, Educació i Ciència d'uns terrenys situats a Nules (Castelló), carrer Sant Vicent, número 18.  
El Conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'uns terrenys situats a Nules (Castelló), c/ Sant Vicent, núm. 18.  
Els terrenys esmentats es destinaran a un institut d'ensenyaments mitjans.  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana.  
ORDENE:  
Article primer  
Afectar a la Conselleria de Cultura, Educació i Ciència, destinats a institut d'ensenyament mitjà, els terrenys que a continuació es descriuen:  
Parcel·la solar en la zona nord de l'àrea urbana, zona d'eixample de la població, al terme de Nules, partida de Cantallops, que es troba en l'actualitat voltada per un hort de tarongers i amb la nova urbanització formarà una illa completa amb carrers per totes les bandes menys per la zona de ponent, que tindrà dues petites places, amb una superfície total de vuit mil dos-cents setanta-cinc metres quadrats. Confronta: nord, amb José Martí Mariner, avui carrer en projecte; sud, amb la resta de finca intermèdia amb carrer en projecte, prolongació del carrer de Sant Vicent i a la part oposada Tomàs Romero i Blas Arambul. Sobre aquesta parcel·la-hi ha un edifici en construcció destinat a sis-cents quaranta nous llocs escolars en forma de T amb dos ixents laterals en la façana posterior, paral·lels a la cua de T on es troben els accessos. Consta la construcció de dues plantes i la seua superfície total és de mil vuit-cents metres cinquanta decímetres quadrats.  
Consta en l'Inventari General de Béns i Drets de la Generalitat Valenciana amb el número A02/12/082/0006.  
Article segon  
Els terrenys queden integrats en el domini públic de la Generalitat Valenciana i correspon a la Conselleria de Cultura, Educació i Ciència l?exercici de les competències demanials sobre aquests inclosa l'administració i conservació.  
Article tercer  
Que la Conselleria de Cultura, Educació i Ciència designe un representant perquè concórrega amb el representant nomenat per la Direcció General de Tributs i Patrimoni, a l'acte d'afectació.  
València, 19 de novembre de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI